Deg useggas n 1995, deffir n unekcum n inelmaden, asqamu unnig n timuzɣa yeddem aṭas n temsal yellan s wudem igerzen i uselmed n tutlayt n tmaziɣt, anda yexdem tannanin n usileɣ n yiselmaden d temsirin n tmaziɣt deg waṭas n tesnawiyin. Maca adabu mazal-it yettara tamaziɣt deg rrif, imi yuggi ad tuɣal d tutlayt taɣelnawt n tmurt d uselmed-ines amatu deg temnaḍin n imaziɣen merra, anda tutlayt n taɛrabt d tutlayt tunṣibt, maca tamaziɣt tettili-d s ufran seg tama n yinelmaden d yimawlan deg yiɣerbazen n tmurt. Ihi imaziɣen refden awal n Tamaziɣt di lakul , anect-a yella-d d aɛewwiq ɣef tsertit tamutlayt n udabu Azzayri. Maca tuɣal tmaziɣt tekcem deg unagraw n uɣerbaz n Lezzayer, maca war allalen, war taɣessa iwakken ad tkcem akken iwata deg uselmed.